tartuNLP/wikipedia-smugri-20251201 huggingface dataset:
Kuori (ohjelmisto)

Kuori (), anglismina shelli) on tietokoneohjelma, jonka avulla ihmiskäyttäjä tai tietokoneohjelma voi käyttää käyttöjärjestelmän toimintoja. Yleensä käyttöjärjestelmän kuoret käyttävät joko komentoliittymää (CLI) tai graafista käyttöliittymää (GUI), riippuen tietokoneen ja ohjelmiston tehtävästä.
Käyttääkseen komentorivin kuoria käyttäjän täytyy tietää niiden komennot ja kutsusyntaksit, ja ymmärtää komentoliittymän komentosarjakieltä (esimerkiksi bash).
Graafisien kuoriohjelmien käytön oppiminen on helpompaa. Komentoliittymäkuoret tosin ovat joihinkin käyttötarkoituksiin sopivampia, joten useimpien graafista käyttöliittymää käyttävien käyttöjärjestelmien mukana tulee myös komentoliittymäkuori.
Yleistä.
Käyttöjärjestelmillä on monia tehtäviä, kuten tiedostojen hallinta, prosessinhallinta (sovellusten suorittaminen ja lopettaminen), eräajo sekä käyttöjärjestelmän valvonta ja asetukset.
Useimmat käyttöjärjestelmän kuoret eivät ole "suoria" rajapintoja ytimeen. Kuoret ovat useimmiten sovelluksia, jotka käyttävät ytimen ohjelmointirajapintaa samalla tavalla kuin muut sovellukset käyttävät sitä. Kuoren päätehtävänä on käyttäjän ja järjestelmän välisen vuorovaikutuksen käsitteleminen. Koska käyttöjärjestelmän kuori on sovellus, useimmilla käyttöjärjestelmillä se on helppo korvata toisella vastaavalla sovelluksella
Paikallisissa järjestelmissä toimivien kuorien lisäksi on olemassa erilaisia tapoja saada etäjärjestelmät paikallisten käyttäjien saataville. Näitä tapoja kutsutaan yleensä etäkäytöksi tai etähallinnaksi. Sitä käytettiin alun perin monen käyttäjän suurtietokoneissa, jotka tarjosivat tekstipohjaisia käyttöliittymiä kullekin aktiiviselle käyttäjälle "samanaikaisesti" päätteen avulla, joka oli kytketty suurtietokoneeseen sarjakaapelin tai modeemin kautta. Nykyään etäkäyttö koskee myös Unixin kaltaisia käyttöjärjestelmiä ja Microsoft Windowsia. Unixin kaltaisilla käyttöjärjestelmillä Secure Shell protokollaa käytetään yleensä tekstipohjaisten kuorten käyttämiseen, kun taas SSH-tunnelia voidaan käyttää X ikkunointijärjestelmään pohjautuvien graafisten käyttöliittymien käyttämiseen. Microsoft Windowsissa "Remote Desktop Protocol (RDP)" -protokollaa voi käyttää graafisen käyttöliittymän etäkäyttöön, ja Windows Vistasta alkaen PowerShell Remotea voi käyttää tekstipohjaiseen etäkäyttöön WMI:n, RPC:n ja WS-Managementin avulla.
Useimmat käyttöjärjestelmän kuoret kuuluvat kahteen luokkaankomentorivi ja graafinen. Komentorivien kuoret tarjoavat komentoriviliittymän (CLI) käyttöjärjestelmälle, kun taas graafiset kuoret tarjoavat graafisen käyttöliittymän (GUI). Lisäksi on olemassa puhekäyttöliittymä ja erilaisia tekstipohjaisia käyttöliittymiä (TUI). Tekstipohjainen käyttöliittymä ei ole sama asia kuin komentoliittymä.
Fredrik Frans Wallenstråle

Fredrik Frans Wallenstråle (30. tammikuuta 1771 Tukholma – 10. joulukuuta 1857 Ekeby, Ruotsi) oli ruotsalaissyntyinen laivanvarustaja, kauppias, kapteeni ja valtiopäivämies, joka sai kauppaneuvoksen arvonimen.
Wallenstrålen vanhemmat olivat kanslianeuvos Fredrik Ulrik Wallenstråle, aiemmin Wallén, ja Märta Silfverstedt ja puoliso vuodesta 1805 Catharina Maria Charlotta de Carnall, maaherra, kenraaliadjutantti Carl Constantin de Carnallin tytär. Wallenstråle palveli ratsumiehenä henkivartiokaartissa vuodesta 1780 ja oli Ruotsin Itä-Intian kauppakomppanian palveluksessa 1785–1802. Armeijan laivaston vänrikki hän oli 1789 ja luutnantti 1790. Kapteenin arvon Wallenstråle sai 1805, samana vuonna kun hän muutti Poriin. Wallenstråle oli kauppias ja laivanvarustaja Porissa vuodesta 1806, Lyttylän kartanon omistaja Ulvilassa vuodesta 1805, Porin tupakkatehtaan omistaja vuodesta 1806 ja Lyttylän telakan omistaja vuodesta 1812. Ruotsiin Wallenstråle muutti viimeistään 1830-luvun alussa. Hän oli aatelissäädyssä edustaja Porvoon valtiopäivillä 1809. Kauppaneuvoksen arvonimen Wallenstråle sai 1819.
Masi (täsmennyssivu)

Masi voi tarkoittaa ainakin seuraavia asioita:
Pecunia non olet

Pecunia non olet ("raha ei haise") on latinankielinen sanonta, joka lienee peräisin keskiajalta. Sitä käytetään, kun halutaan korostaa, että rahan alkuperällä tai ansaitsemiskeinolla ei ole väliä.
Lauseen taustalla on tarina ahneeksi moititusta Rooman keisarista Vespasianuksesta (69–79 jaa.). Roomalainen historioitsija Suetonius kertoo, että Vespanianuksen poika Titus moitti häntä siitä, että keisari oli keksinyt verottaa pisoaareja. Vespanianus piteli tällöin "ensimmäistä tästä verosta saamaansa rahakolikkoa" hänen nenänsä edessä ja kysyi, haisiko se. Kun Titus vastasi "ei", keisari totesi, että virtsasta se oli silti saatu.
Rooman valtakunnan kaupungeissa oli julkisia käymälöitä, joiden käytöstä vuokraajat perivät maksua. Vaikka usein väärin luullaan, Vespasianuksen vero ei koskenut näitä maksuja. Sen sijaan keisari alkoi verottaa villanvanuttajien ammattikuntaa. Nämä tarvitsivat virtsaa liuottimeksi, jonka avulla villasta saatiin poistettua rasva. He keräsivät tarvitsemansa virtsan sijoittamalla työhuoneensa ulkopuolelle saviruukkuja hädänalaisille. Ruukkujen käyttö oli kaikille ilmaista. Vespasianuksen toimesta villanvanuttajat joutuivat maksamaan ruukuistaan veroa keisarille.
Keisari Vespasianus liittyy myös toisella tavalla käymälöihin. Antiikin Kreikassa julkinen käymälä tunnettiin usein nimellä vespasianai. Ranskankielessä julkisen käymälän vanhentunut nimi on "vespasienne". Italiankielessä "vespasiano" on edelleen yleinen sana, joka tarkoittaa julkista pisoaaria erillisenä rakennuksena.
Kevin Smith (meloja)

Kevin Smith (s. 22. maaliskuuta 1961 Stockton-on-Tees, Englanti) on brittiläinen ratameloja.
Smith edusti Isoa-Britanniaa Los Angelesin kesäolympialaisissa 1984 ja Soulin kesäolympialaisissa 1988. Los Angelesissa 1984 Iso-Britannia sijoittui viidenneksi 1 000 metrin kajakkinelosessa. Joukkueeseen kuuluivat Smithin lisäksi Grayson Bourne, Andrew Sheriff ja Jeremy West. Soulissa 1988 Smith karsiutui yhdessä Andrew Sheriffin kanssa 1 000 metrin kajakkikaksikossa välierissä.
Smith on pituudeltaan 185-senttimetrinen ja painaa 85 kilogrammaa.
Masi (nimi)

Masi on miehen etunimi. Suomessa se on alun perin ollut Martti- ja Matti-nimien kutsumamuoto, mutta nykyään sitä käytetään myös itsenäisenä, virallisena etunimenä. Digi- ja väestötietoviraston mukaan Suomessa on vuoteen 2025 mennessä tilastoitu noin 330 Masi-nimistä miestä tai poikaa. Heistä suurin osa on syntynyt 2000- tai 2010-luvulla.
Masilla ei ole virallista nimipäivää almanakassa, mutta Helsingin yliopiston almanakkatoimiston julkaisemissa koirien ja kissojen nimipäiväkalentereissa Masin nimipäivä on 24. helmikuuta.
Nimen merkitys.
Suomen kielessä "masi"-sanalla on armeijaan liittyvä merkitys. Ilmaus ”vanha masi” tarkoittaa sotilasslangissa varusmiestä, joka on suorittanut palveluksensa melkein loppuun.
Zielona Góra (kunta)

Zielona Góra oli maalaiskunta Puolassa. Se kuului 1. tammikuuta 2015 saakka Zielona Góran piirikuntaan, milloin se sulautettiin Zielona Góran kaupunkiin. Kunnan väkiluku oli vuoden 2014 lopussa 19 592.
Zielona Góran kunnan kylät olivat Barcikowice, Drzonków, Jany, Jarogniewice, Jeleniów, Kiełpin, Krępa, Łężyca, Ługowo, Nowy Kisielin, Ochla, Przylep, Racula, Stary Kisielin, Stożne, Sucha, Zatonie sekä Zawada.
Kenia kesäparalympialaisissa 1972

Kenia osallistui neljän osallistujan voimin Heidelbergissä 1972 järjestettyihin kesäparalympialaisiin. Tämä oli ensimmäinen kerta, kun Kenia lähetti urheilijoita paralympialaisiin. 
Osallistujat.
Zulfikarali Salehmohamed Dhanji oli mukana jousiammunnassa, yleisurheilussa ja snookerissa sijoittuen parhaiten snookerissa neljänneksi. Maurice Kamia osallistui yleisurheiluun niin kuin Kamau. John Britton oli ainoa uimari.
Mitalit.
John Britton voitti kultaa 25 metrin vapaauinnissa luokassa 2 ajalla 21,00 s.
Amudarjanlapiosampi

Amudarjanlapiosampi ("Pseudoscaphirhynchus kaufmanni") on äärimmäisen uhanalainen sampilaji. 
Kalan maksimipituus on 75 cm, ja sukukypsyyden se saavuttaa noin 45 cm:n pituisena. 
Amudarjanlapiosampi on Keski-Aasiassa virtaavan Amudarjan keskiosien endeeminen laji. Joki oli aiemmin yhteydessä Araljärveen, mutta vedenotto (pääasiassa peltojen kastelua varten) ja padot ovat katkaisseet vesiyhteyden. Jokeen huuhtoutuu myös saasteita: lannoitteita, maatalouden käyttämiä hyönteismyrkkyjä ja yhdyskuntajätettä, jotka ovat vaikuttaneet lajin uhanalaisuuteen.
Jekaterina Bikert

Jekaterina Eduardovna Bikert (, s. 13. toukokuuta 1980 Katškanar, Venäjä) on venäläinen yleisurheilija. Bikert kilpaili vuosien 2004 ja 2008 kesäolympialaisissa, kummassakin 400 metrin aitajuoksussa. Bikert sijoittui kuudenneksi molemmissa olympialaisissa.
Bikert sijoittui Euroopan cupissa toiseksi 2004 ja 2005. Hän voitti 400 metrin aitajuoksun Venäjän-mestaruuden 2008. Ennätyksensä 53,72 hän juoksi Tulassa 30. heinäkuuta 2004.
D-3 Krasnogvardejets

D-3 Krasnogvardejets (Красногвардеец) oli Dekabrist-luokan sukellusvene. Alus kuului vuoden 1926 laivasto-ohjelmaan.
Valmistus.
Sukellusvene tilattiin vuoden 1926 laivasto-ohjelmassa Leningradista Itämeren telakalta, missä köli laskettiin 5. maaliskuuta 1927 telakkanumerolla 179. Vene laskettiin vesille 12. heinäkuuta 1929 ja otettiin palvelukseen 1. lokakuuta 1931.
Palvelus.
Alus siirrettiin Kronstadtista Neva-jokea pitkin läpi Leningradin ja edelleen Valkoiselle merelle johtavaan kanavajärjestelmään ja se saapui syyskuussa 1933 Murmanskiin, missä se liitettiin Pohjoiseen laivastoon. Alus muodosti kahden aiemmin Pohjoiseen laivastoon siirretyn sisaraluksensa ja emäalus "Umban" kanssa sukellusveneviirikön.
"D-3" katosi kesäkuussa 1942 Norjan rannikolla ollessaan partiomatkalla.
João de Barros

João de Barros (noin 1496 Viseu, Portugali – 1570 Pombal, Portugali) oli portugalinen kirjailija.
Barros sai kasvatuksensa ja koulutuksen Portugalin hovissa. Hän kirjoitti Portugalin maailmalla omistamia alueita käsittelevän moniosaisen teoksen, josta on säilynyt vain Aasiaa käsittelevä osa (1552–1563), joka tunnetaan nimellä "Décadas" sen mukaan, että se jakautuu kymmeneen kirjaan. Teos keskittyy erityisesti Portugalin tekojen kehumiseen. Hän on kirjoittanut myös portugalin kieliopin "Gramática da Lingua Portueguesa" (1540).
Hamrångeån

Hamrångeån on Ruotsissa Gävleborgin läänissä virtaava 15 kilometriä pitkä joki, joka kuuluu Hamrångeånin vesistössä sen 43 kilometriä pitkän pääuoman alajuoksulle. Joen valuma-alueen pinta-ala on 518 neliökilometriä ja se laskee Pohjanlahden Selkämereen Bergbyssä Gävlen kunnassa.
Vesivoimaa.
Hamrångeånin pääuomassa on 3 vesivoimalaitosta: Bergby, Vifors ja Viksjö bruk. Voimaloiden yhteisteho on 1,8 megawattia ja niiden vuosituotanto on noin 14,3 gigawattituntia.
Heini Weber

Heinrich "Heini" Weber (2. marraskuuta 1923 Neumarkt in der Oberpfalz, Saksa – 27. huhtikuuta 2010) oli saksalainen painija.
Weber kilpaili vuoden 1952 kesäolympialaisissa molemmissa painimuodoissa. Hän sijoittui kärpässarjassa (52 kg) kreikkalais-roomalaisessa painissa neljänneksi ja vapaapainissa viidenneksi. MM-kilpailuissa hän oli vapaapainissa viides 1951 sekä kreikkaiais-roomalaisessa painissa viides 1953 ja seitsemäs 1955. Hän voitti Saksan-mestaruuden kreikkalais-roomalaisessa painissa 1950, 1952, 1953 ja 1954 sekä vapaapainissa 1950, 1951 ja 1954.
Weber joutui toisen maailmansodan aikana yhdysvaltalaisten sotavangiksi vuonna 1943 ja vapautui 1947.
5 Seconds of Summer (albumi)

5 Seconds of Summer on samannimisen australialaisen poprockyhtyeen debyyttialbumi, joka julkaistiin 27. kesäkuuta 2014. Albumilta julkaistiin singleinä kappaleet ”She Looks So Perfect”, ”Don’t Stop”, ”Amnesia” ja ”Good Girls”.
Albumi ylsi listaykköseksi 11 maassa. Suomen virallisella listalla sen paras sijoitus oli neljäs.
Forsmarksån

Forsmarksån on Ruotsissa Uppsalan läänissä virtaava 10 kilometriä pitkä joki, joka kuuluu Forsmarksånin vesistössä sen pääuomaan. Joen valuma-alueen pinta-ala on 376 neliökilometriä ja se laskee Itämeren pääaltaaseen Kallrigafjärdeniin Forsmarkin lähellä Östhammarin kunnassa.
Sounds Good Feels Good

Sounds Good Feels Good on australialaisen poprockyhtye 5 Seconds of Summerin toinen studioalbumi, joka julkaistiin 23. lokakuuta 2015. Albumilta julkaistiin singleinä kappaleet ”She’s Kinda Hot”, ”Hey Everybody!” ja ”Jet Black Heart”.
Albumi ylsi listaykköseksi kahdeksassa maassa. Suomen virallisella listalla sen paras sijoitus oli seitsemäs.
Jugon-les-Lacs

Jugon-les-Lacs on kunta läntisessä Ranskassa Côtes-d'Armorin departementissa Bretagnen alueella. Se sijaitsee Arguenonjoen varrella noin 40 kilometriä Saint-Brieucin kaupungista itään.
Kunta muodostettiin 1.1.2016 jolloin kaksi kuntaa, Jugon-les-Lacs (bretoniksi "Lanyugon") ja Dolo (bretoniksi "Doloù") yhdistyivät. Uuden Jugon-les-Lacs - Commune nouvelle kunnan hallintopaikakka on Jugon-les-Lacs.
Jugon-Les-Lacs sijaitsi roomalaisten kulkureitin varrella. Sama reitti tuli tärkeäksi keskiajalla. Tuolloin Bretagnen herttua käski vahvistaa alueen puolustusta patoamalla jokea, jolloin alueelle muodostui järviä ja lampia.
Kaupungin keskustaa ympäröivät järvet ja lammet ovat edelleen olemassa, ja niillä on suuri virkistyskäyttö. Erityisesti kalastus on kunnan matkailuvaltteja. Järvistä on mahdollista onkia karppeja, haukia ja ahvenia. Kaupungin sertifioitu kalastuskeskus "Maison Pêche et Nature" auttaa matkailukalastajaa tarvittavissa väline- ja lupa-asioissa. Kalastuksen lisäksi järvillä on laaja valikoima muita aktiviteetteja, kuten melonta, suppaus ja purjehdus.
Sky News Australia

Sky News Australia on australialainen ympärivuorokautinen uutiskanava, joka näkyy kaapeli- ja satelliittitelevision välityksellä. Kanavan omistaa Rupert Murdochin News Corp -konserniin kuuluva Australian News Channel.
Kanavan lähetykset alkoivat 19. helmikuuta 1996, ja se oli ensimmäinen Australiassa toiminut uutiskanava. Se oli alun perin Seven Networkin, Nine Networkin ja tuolloin News Corpiin kuuluneen BSkyB:n yhteisomistuksessa. Kanava on brändätty Britannian Sky Newsin mukaan.
Kanava on viime vuosina herättänyt kritiikkiä oikeistolaisen politiikan tukemisesta. Sitä on myös syytetty koronaviruspandemiaan sekä Yhdysvaltain presidentinvaaleihin 2020 liittyvien salaliittoteorioiden levittämisestä.
Elokuussa 2021 YouTube asetti Sky News Australian väliaikaiseen julkaisukieltoon koronavirukseen liitettyjen perättömien tietojen levittämisestä.
Sky News Australian tunnetuimpia juontajia ja toimittajia ovat muun muassa Andrew Bolt, Peta Credlin, Rita Panahi, Alan Jones ja Chris Kenny.
Tansania paralympialaisissa

Tansania on osallistunut viisi kertaa kesäparalympialaisiin mutta ei koskaan talviparalympialaisiin. 
Ensimmäisen kerran Tansania oli mukana jo 1964 Tokion kesäparalympialaisissa ja seuraava osallistuminen oli 1992 Barcelonan kisoihin. 
Tansania ei ole vielä saavuttanut yhtään paralympiamitalia.
Syn otetšestva

Syn otetšestva (, ”Isänmaan poika”) oli Pietarissa vuosina 1812–1852 ilmestynyt venäläinen aikakauslehti.
Nikolai Gretšin julkaisema ja toimittama "Syn otetšestva" perustettiin muokkaamaan yleistä mielipidettä Napoleonin Venäjän-sotaretken aikana. Kerran viikossa ilmestyneessä lehdessä julkaistiin muun muassa Ivan Krylovin sekä myöhemmin Konstantin Batjuškovin, Vasili Žukovskin ja Aleksandr Puškinin runoja. Vuodesta 1816 lähtien sen avustajina toimi useita dekabristeja.
Vuonna 1825 "Syn otetšestvan" toiseksi toimittajaksi tuli vallanpitäjiä tukevaa konservatiivista linjaa edustanut Faddei Bulgarin. Joka toinen viikko ilmestynyt lehti sulautui vuonna 1829 Bulgarinin "Severnyi arhiv" -lehteen ja sai nimen "Syn otetšestva i Severnyi arhiv". Vuonna 1838 lehti siirtyi kirjakauppias Aleksandr Smirdinin omistukseen ja sen toimittajaksi tuli Nikolai Polevoi (1796–1846). Vuonna 1841 toimittajana työskenteli Osip Senkovski ja vuosina 1842-1844 Konstantin Masalski. "Syn otetšestva" kamppaili näinä vuosina Mihail Lermontovia, Nikolai Gogolia ja Vissarion Belinskin luonnonmukaista koulukuntaa vastaan. Lehden ilmestymisessä oli tauko vuosina 1844-1846, minkä jälkeen sitä toimitti jälleen Masalski.
Samanniminen Albert Startševskin julkaisema aikakauslehti ilmestyi Pietarissa vuosina 1856-1861. Vuonna 1862 se muutettiin päivälehdeksi, joka lakkautettiin vuonna 1905.
Olandsån

Olandsån on Ruotsissa Uppsalan läänissä virtaava 51 kilometriä pitkä joki, joka kuuluu Olandsånin vesistössä sen 70 kilometriä pitkään pääuomaan. Joen valuma-alueen pinta-ala on 881 neliökilometriä ja se laskee Itämeren pääaltaaseen Östhammarin kunnassa.
Gimon yläpuolella on joessa haarauma, jonka molemmilla uomilla on sama nimi Olandsån. Toinen haara tulee Alundan suunnalta ja toinen etelästä päin. Eteläisen haaran on vesistöviranomaiset valinneet pääuomaksi.
Bayerische Staatsbrauerei Weihenstephan

Bayerische Staatsbrauerei Weihenstephan (Baijerin osavaltion panimo Weihenstephan) on baijerilainen olutpanimo. Sitä on väitetty maailman vanhimmaksi toiminnassa olevaksi panimoksi. Panimo on peräisin paikalla sijainneelta benediktiiniluostarilta, jolle vuonna 1040 myönnettiin oluenpano-oikeus. Nykyisin panimon omistaa ja sitä hallinnoi Baijerin osavaltio. Panimon oluet ovat saaneet palkintoja olutkilpailuissa.
Nukka

Nukka tarkoittaa tekstiilialalla kankaan pinnassa tiheässä olevien lyhyiden lankojen tai kuitujen muodostamaa pintarakennetta. Nukka aikaansaadaan kutomalla, solmimalla tai muuten kiinnittämällä. Se voidaan valmistaa myös esimerkiksi leikkaamalla lankasilmukat auki tai raapimalla pintaan kuitunukkakerros. Nukkapinta on esimerkiksi plyysi- ja samettikankaissa, ryijyissä ja monissa mattotyypeissä.
"Nukkaus" eli "nukitus" on viimeistyskäsittely, jossa kankaan tai neuloksen pintaa raapimalla nostetaan kuitujen päitä erilleen, jolloin muodostuu kuitunukkakerros. Lopuksi nukka leikataan halutun mittaiseksi. Tehtaissa työhön käytetään pyöriviä valsseja, mutta kotioloissa voidaan käyttää käsikarstoja.
Turawa

Turawa on maalaiskunta Opolen piirikunnassa Puolassa. Sen väkiluku oli vuoden 2019 lopussa 10 018.
Opolen piirikunnan asukkaista 7,5 prosenttia asuu Turawan kunnassa ja sen pinta-alasta 10,9 prosenttia kuuluu Turawan kuntaan. Kylät Turawan kunnassa ovat Bierdzany, Kadłub Turawski, Kotórz Mały, Kotórz Wielki, Ligota Turawska, Osowiec, Rzędów, Turawa, Węgry, Zakrzów Turawski sekä Zawada.
Vuoden 2019 lopussa 51,6 prosenttia Turawan asukkaista oli naispuolisia ja 48,4 prosenttia miespuolisia. Alle 18-vuotiaat muodostivat 16,2 prosenttia kunnan väestöstä, työikäiset 63,3 prosenttia ja eläkeikäiset 20,5 prosenttia väestön keski-iän ollessa 42,6 vuotta. Vuonna 2019 Turawan kunnassa syntyi 96 lasta. Puolan vuoden 2011 väestönlaskennassa kunnan väestöstä 21 prosenttia oli saksalaisia, ja saksan kielellä on kunnassa virallisen avustavan kielen asema.
Greenwich (Connecticut)

Greenwich ['ɡrɛnɪtʃ] on kunta ("town") itäisessä Connecticutin Fairfieldin piirikunnassa, Yhdysvalloissa. Greenwichissä asuu 63 518 asukasta, joiden keski-ikä on 42,3 vuotta. Tämä on 1,3 vuotta korkeampi kuin koko Connecticutin keskiarvo.
Väestö.
Greenwichin väkiluku on 63 518, joista 60 prosenttia on 16-64-vuotiaita, 22 prosenttia alle 18-vuotiaita ja 18 prosenttia yli 65-vuotiaita. 7,8 prosenttia asukkaista asuu köyhyydessä. 27,5 prosenttia on ulkomailla syntyneitä, ja yleisimmät syntymämaat Yhdysvaltojen jälkeen on Intia, Jamaika ja Meksiko. Myös Suomesta on muuttanut 238 ihmistä Greenwichiin.
Buffalo (Wyoming)

Buffalo on kaupunki, joka sijaitsee Johnsonin piirikunnassa, Wyomingin osavaltiossa, Yhdysvalloissa. Buffalon väkiluku on 4 578 asukasta.
Väestö.
Buffalon väestöstä 56 prosenttia on miehiä ja 44 prosenttia naisia. Väestön keski-ikä on 45,5 vuotta. 57 prosenttia väestöstä on 18-64-vuotiaita, 21 prosenttia 65 vuotta täyttäneitä ja 22 prosenttia alle 18-vuotiaita. 15,4 prosenttia väestöstä asuu köyhyydessä. Kotitalouksia on 2 205, joista yhdessä asuu keskimäärin kaksi asukasta. 60% kaupungin asukkaista on naimisissa. Asuntoja kaupungissa on 2 414, joista 9 prosentissa ei asu ketään.
Ulkomailla väestöstä on syntynyt 0,6 prosenttia. Heistä enemmistö (61%) on syntynyt Pohjois-Amerikassa. 36% on syntynyt Afrikassa ja loput 4 prosenttia Euroopassa. Yleisimmät syntymämaat ovat Yhdysvaltoja lukuun ottamatta Meksiko, Kanada ja Filippiinit.
Veteraaneja väestössä on 306 eli 8,6 prosenttia väestöstä. Heistä 280 on miehiä ja 26 naisia. 151 veteraaneista taisteli Vietnamin sodassa.
Scream for me Finland!

Scream for me Finland! - Kansainvälistä hevikeikkahistoriaa 1980-luvun Suomessa on Mikael Huhtamäen kirjoittama vuonna 2020 ilmestynyt tietokirja. Se on jatkoa vuonna 2013 julkaistulle kirjalle Live in Finland - Kansainvälistä keikkahistoriaa Suomessa 1955-1979. 
Kirja on jaettu lukuihin artisteittain, ja se kertoo arkistomateriaalien ja silminnäkijöiden tarinoiden kautta kansainvälisten hard rock ja heavy metal -yhtyeiden ja -artistien konserteista Suomessa vuosina 1980–1991. Tarkimmin on käsitelty Iron Maiden, Rainbow, Motörhead, Whitesnake, Ozzy Osbourne, Scorpions, Black Sabbath, Dio, Kiss, W.A.S.P., Mötley Crüe, Metallica, Bon Jovi, AC/DC, Judas Priest, Deep Purple, Megadeth, David Lee Roth, Alice Cooper ja Guns N' Roses.
Kansainvälinen terveyssäännöstö

Kansainvälinen terveyssäännöstö (, "IHR") on Maailman terveysjärjestön WHO:n koordinoima kansainvälinen sopimus, jolla pyritään ehkäisemään tartuntatautien leviämistä. Voimassa oleva terveyssäännöstö hyväksyttiin Genevessä 23. toukokuuta 2005 ja se tuli voimaan 15. kesäkuuta 2007. Edellinen oli peräisin vuodelta 1969. 196 valtiota, mukaan lukien Suomi, on ratifioinut sopimuksen.
Herbert Spindler

Herbert Spindler (s. 6. huhtikuuta 1954 Salzburg, Itävalta) on itävaltalainen pyöräilijä. Spindler osallistui vuosien 1976 ja 1980 kesäolympialaisiin maantiepyöräilyssä.
Spindler voitti Itävallan kansalliset maantieajon mestaruuskilpailut vuosina 1978 ja 1976.
Bernt Fredrik von Konow

Bernt Fredrik von Konow (28. helmikuuta 1772 Åby – 15. huhtikuuta 1822 Espoo) oli suomalainen sotilas ja virka- ja valtiopäivämies.
Von Konowin vanhemmat olivat everstiluutnantti Johan Gustaf von Konow ja Elsa Ulrika Glansenstierna. Von Konow avioitui ensimmäisen kerran 1796 ja toisen kerran 1821 Sofia Lovisa Sneckenströmin kanssa. Hän oli kersantti laivastossa 1779 ja vänrikki Uudenmaan jalkaväkirykmentissä 1781. Laivastoon hänet komennettiin uudelleen 1788 vänrikkinä. Luutnantti Oulun rykmentissä von Konow oli 1790 ja tullimestari 1791 ja samalla Uudenmaan jalkaväkeen sijoitettu luutnantti. Uudenmaan rykmentin vänrikki hän oli 1801 ja luutnantti 1802. Hämeenlinnan rykmenttiin kesäkuussa 1802 sijoitettuna hän palveli sotilaana joulukuuhun 1804 asti. Von Konow oli kruununnimismies Espoon pitäjässä 1820. Hän oli edustaja aatelissäädyssä Porvoon valtiopäivillä 1809.
Idols (2. tuotantokausi)

Suomen Idolsin toinen tuotantokausi esitettiin syksyllä 2005 MTV3-kanavalla. Koelaulut järjestettiin Helsingissä, Turussa, Tampereella ja Oulussa. Kauden tuomarit olivat Kim Kuusi, Jone Nikula, Nina Tapio ja Jarkko Valtee. Kauden loppufinaali järjestettiin 18. joulukuuta 2005, ja voittajaksi valikoitui Ilkka Jääskeläinen.
Finalistit.
Koelaulujen ja teatteriviikonlopun kautta tuomaristo valitsi pienryhmiin 25 laulajaa, joista viiden pienryhmän voittajiksi selviytyivät Ilkka Jääskeläinen, Katri Ylander, Pauliina Kumpulainen, Henna Heikkinen ja Agnes Pihlava. Tuomaristo valitsi vielä yhden pienryhmän, josta jatkoon pääsivät Pete Seppälä ja Roni Tran. Finalistit levyttivät yhdessä kappaleen ”Haaveista totta”. Jokaisessa finaalijaksossa putosi yksi kilpailija.
Verkkopallohai

Verkkopallohai ("Cephaloscyllium fasciatum") on Tyynellämerellä elävä hailaji.
Verkkopallohain maksimipituus on 42 cm.
Lajia tavataan laikuttaisella alueella Vietnamin, Taiwanin ja Kiinan rannikolla sekä Filippiineillä. Se elää 200–400 metrin syvyydessä, ja sen elintavoista ei tiedetä juuri mitään. Kansainvälinen luonnonsuojeluliitto IUCN on luokitellut sen äärimmäisen uhanalaiseksi lajiksi. Intensiivinen kalastus pohjatrooleilla jopa 700 metrin syvyydessä on vaikuttanut lajin uhanalaisuuteen.
Fallon (Nevada)

Fallon on Yhdysvaltain Nevadan osavaltiossa sijaitseva kaupunki, jonka väkiluku oli heinäkuussa 2019 8 645 asukasta, ja se olisi noussut neljällä henkilöllä saman vuoden huhtikuusta.
Väestö.
Fallonin väestö oli vuonna 2019 8 645 asukasta, eikä se olisi muuttunut lähes millään vuoden 2010 väestönlaskennasta. Eroa näiden vuosien välillä on 0,0 prosenttia, mutta väestö olisi noussut näiden yhdeksän vuoden aikana 39 henkilöllä. Kaupungissa asuu 1 020 veteraania.
Väestöstä pieni enemmistö (50,2 %) on naisia. 23,4 % on alle 18-vuotiaita ja 12,7% yli 65-vuotiaita. 
Ulkomailla on syntynyt 6 prosenttia väestöstä. Yleisin maa ulkomailla syntyneillä on Meksiko. Keski-ikä kaikilla kaupungin asukkailla on 34,9 vuotta, mutta ulkomailla syntyneiden keski-ikä on kuitenkin korkeampi: Yhdysvalloissa syntyneiden keski-ikä on vain 33 vuotta samalla kuin ulkomailla syntyneiden keski-ikä on 49 vuotta.
Keskipalkka kaupungissa on 42 934 dollaria, joka on noussut 7,7 prosentilla vuodessa. Se on kuitenkin pienempi kuin Nevadan tai Yhdysvaltojen keskipalkka ja se ei ole noussut samalla tavalla.
Kuonokoirahai

Kuonokoirahai ("Mustelus schmitti") on koirahaiden heimoon kuuluva kalalaji. 
Kuonokoirahai voi kasvaa noin 90 senttimetriä pitkäksi.
Kuonokoirahaita tavataan Atlantin lounaisosassa Etelä-Amerikan rannikolla. Se on äärimmäisen uhanalainen ylikalastuksen takia.
Menevä

Menevä Oy (vuoteen 2018 Pääkaupunkiseudun Taksit Oy) on suomalainen taksien tilausvälitysyhtiö.
Kenia kesäparalympialaisissa 1980

Kenia osallistui 1980 kesäparalympialaisiin, jotka pidettiin Arnhemissä, Alankomaissa. Kenialla oli 17 urheilijaa mukana kisoissa. 
Mitalit.
Lucy Wanjiru voitti yleisurheilussa luokassa 3 naisten keihäänheiton kultamitalin. Japheth Musyoki sai yleisurheilussa miesten luokassa 3 kaksi hopeamitalia, kiekonheitossa ja kuulantyönnössä.
Länsi-Ruanda

Länsi-Ruanda (; ) on yksi Ruandan neljästä maakunnasta ja viidestä maan aluehallinnon ylimmän tason yksiköstä. Länsi-Ruandan maapinta-ala on 4 724,8 neliökilometriä. Alueen väkiluku oli 2 471 239 vuonna 2012. Maakuntakeskuksena toimii Karongin piirissä sijaitseva Kibuye (12 325 as. vuonna 2012).
Maakunta jakautuu seitsemään piiriin: Karongi, Nyabihu, Rubavu, Rusizi, Ngororero, Nyamasheke ja Rutsiro. Nämä voidaan jakaa yhteensä 96 sektoriin (12–15 kpl/piiri), 538 soluun ja 3 624 kylään.
Giorgio Bassani

Giorgio Bassani, kirjailijanimi Giacomo Marchi (1916 Bologna, Italia – 2000 Rooma, Italia) oli italialainen kirjailija, elokuvakäsikirjoittaja ja journalisti. Lisäksi hän toimi opettajana teatterikorkeakoulussa.
Bassani oli keskiluokkaisesta juutalaisperheestä. Rotulaeista huolimatta hänen onnistui 1939 läpäistä tutkinto Bolognan yliopistossa. Hänen aiheenaan oli Niccolò Tommaseo. Fasismin vastaisen toiminnan vuoksi Bassani pidätettiin toukokuussa 1943, ja hän kuvaa sitä aikaa teoksessa "Da una prigione", joka koostuu 14 kirjeestä, jotka hän osoittaa perheelleen. Fasismin kärsittyä tappion heinäkuussa hän vapautui. Väärän henkilöllisyyden turvin hän pakeni tuoreen vaimonsa kanssa Firenzen kautta Roomaan, jossa hän asui sodan loppuun. Esikoisteoksensa "Una città di pianura" (1940) Bassani julkaisi salanimellä Giacomo Marchi.
Bassanin perinteistä psykologista kerrontaa edustavaan tuotantoon ovat vaikuttaneet voimakkaasti hänen kokemuksensa fasismista ja toisesta maailmansodasta. Hänen tunnetuin teoksensa "Ferraran puutarha" (1962) kertoo 1930-luvun ferraralaisesta juutalaisperheestä.
Bassani kirjoitti runsaasti elokuvakäsikirjoituksia, joista merkittävimpiä ovat esimerkiksi "Roomatar" (1954, ohjaus Luigi Zampa) ja "Finzi Continin puutarha" (1971, ohjaus Vittorio de Sica), joka perustuu "Ferraran puutarhaan".
Pieles

Pieles on vanhassa suomalaisessa maatalouskulttuurissa varsinkin Itä-Suomessa käytetty heinien, lehdeksien, olkien, puimattoman viljan ja turpeiden säilytyskasa silloin, kun käytössä ei ollut latoa. Tavallisinta oli heinien säilyttäminen talven ajan pieleksessä, johon niitä koottiin monta kuormaa. Pieles oli pitkänomainen riukuteline, jota tukivat keskellä pystypuut ja molempiin päihin lyöty yksi tai useampi pystyseiväs. Yleensä pieles tehtiin ylöspäin leveneväksi ja tuettiin vielä sivuilta erimittaisilla seipäillä. Yläpinta oli tavallisesti katonharjan tapaisesti suippeneva ja se saatettiin peittää oljilla tai kuusen oksilla tai asettaa vain riukuja painoksi. Jos säilöön pantu materiaali haluttiin suojata laiduntavilta eläimiltä, koko pieles tuli ympäröidä puuaidalla.
Pohjois-Ruanda

Pohjois-Ruanda (; ) on yksi Ruandan neljästä maakunnasta ja viidestä maan aluehallinnon ylimmän tason yksiköstä. Pohjois-Ruandan pinta-ala on 3 276 neliökilometriä. Alueen väkiluku oli 1 726 370 vuonna 2012. Maakuntakeskuksena toimii Byumba (34 544 as. vuonna 2012).
Maakunta jakautuu viiteen piiriin: Burera, Gakenke, Gicumbi, Musanze ja Rulindo.
Aequidens gerciliae

Aequidens gerciliae on kirjoahventen (Cichlidae) heimoon kuuluva makeissa vesissä elävä kalalaji. Lajin koiras voi kasvaa korkeintaan 12,8 senttimetrin mittaiseksi ja naaras 9,7 senttimetrin mittaiseksi. Laji elää kirkkaissa, subtrooppisissa vesissä. Sitä tavataan endeemisenä eli kotoperäisenä Amazon-joen valuma-alueelta Brasiliasta.
Joona Korhonen

Joona Korhonen (s. 14. helmikuuta 2003 Tampere) on suomalainen jääkiekkoilija, joka pelaa Mestis-joukkue TUTO Hockeyssa. Hän on pelipaikaltaan vasen laitahyökkääjä.
Ura.
Seuraura.
Korhonen on Nokian Pyryn kasvatti. Hän siirtyi juniorina sittemmin Tampereen Ilvekseen. Kaudella 2019–2020 Korhonen oli 14 osumallaan seuran A-nuorten kolmanneksi paras maalintekijä.
Kauden 2020–2021 Korhonen aloitti Ilveksen U20-junioreissa. Hän debytoi seuran SM-liigajoukkueessa 27. joulukuuta 2020 vieraissa KooKoota vastaan, kun Ilveksen hyökkäyksestä olivat sivussa Joona Ikonen, Joni Ikonen, Antti Saarela, Taavi Vartiainen ja alle 20-vuotiaiden MM-kilpailuissa pelannut Roby Järventie. Lisäksi NHL-lainahyökkääjät Barrett Hayton ja Arttu Ruotsalainen olivat poistuneet Ilveksestä. Korhonen merkittiin debyytissään joukkueen nelosketjun oikeaan laitaan toisen ensimmäistä otteluaan joukkueessa pelanneen Teemu Väyrysen sekä Teemu Lepauksen viereen. Hän sai ottelussa jääaikaa 7.09 minuuttia ja Korhonen sai myös syöttöpisteen Väyrysen tekemään 2–2-tasoitusmaaliin. Hän pelasi SM-liigassa kauden aikana neljä runkosarjaottelua. Korhonen pelasi kauden aikana miesten pelejä myös lainalla Mestis-joukkue Kooveessa, jossa hän pelasi 13 runkosarjaottelua tehden kolme syöttöpistettä ja kaksi playoff-ottelua ilman tehopisteitä.
Toukokuussa 2021 Korhonen teki Ilveksen kanssa 2+1-vuotisen SM-liigasopimuksen. Kauden 2021–2022 kynnyksellä seura lainasi hänet Kooveen Mestis-joukkueeseen. Korhonen pelasi siellä suurimman osan kaudestaan ja hän oli tehoilla 6+16=22 joukkueen toiseksi paras pistemies toisen Ilves-lainan Jani Nymanin jälkeen. Korhonen pelasi kauden aikana Ilveksen liigajoukkueessa neljä runkosarjaottelua ilman tehopisteitä. 
Alkukauden 2022–2023 Korhonen pelasi suurimmaksi osaksi lainalla Kooveen Mestis-joukkueessa, jossa hän pelasi 27 runkosarjaottelua tehopistein 7+7=14. Korhonen pelasi Ilveksessä kolme ottelua. Hän pelasi osan alkukaudestaan myös seuran U20-joukkueessa. 15. helmikuuta 2023 noin 40 minuuttia ennen siirtotakarajan umpeutumista Ilves lainasi Korhosen ja puolustaja Santeri Airolan loppukaudeksi Saimaan Pallon SM-liigajoukkueeseen, josta vastaavasti Ilvekseen siirtyi puolustaja Greg Moro. Korhonen teki liigauransa avausmaalin ja kauden ainoaksi jääneen tehopisteensä 24. helmikuuta 2023 vieraissa Turun Palloseuraa vastaan. Hän pelasi SaiPassa kahdeksan runkosarjaottelua, kunnes joukkueen kauden päätyttyä Korhonen palasi maaliskuussa loppukaudeksi takaisin lainalle Kooveen Mestis-joukkueeseen.
Kaudeksi 2023–2024 Korhonen siirtyi Mestis-joukkue Jokereihin. Kaudeksi 2024–2025 hän siirtyi vuoden mittaisella sopimuksella TUTO Hockeyn riveihin jatkamaan Mestis-pelejään. Korhosen runkosarja jäi kuitenkin vain 25 ottelun mittaiseksi loukkaantumisen vuoksi. Maaliskuussa 2025 hän teki seuran kanssa vuoden mittaisen jatkosopimuksen.
Maajoukkueura.
Korhonen on pelannut 11 nuorten ja kymmenen poikien maaottelua.
Muuta.
Korhosen serkku Aron Kiviharju pelaa puolustajana Helsingin IFK:n SM-liigajoukkueessa. Hänellä on Minnesota Wildin NHL-varaus vuodelta .
Pronotogrammus

Pronotogrammus on heloahventen (Anthiadidae) kuuluva kalasuku. Sen tyyppilaji on "Pronotogrammus multifasciatus". "Pronotogrammus"-lajeja tavataan Atlantin valtameren keski- ja länsiosista sekä Tyynenmeren keskiosan itäosasta. Sukuun luetaan seuraavat kolme lajia:
Suvun tieteellinen nimi "Pronotogrammus" tulee kreikan kielen sanoista ’pro’ (”ensin”, ”edessä”), ’noton’ (”selkä”) ja ’gramma’ (”merkki”).
Ego vobiscum sum omnibus diebus usque ad consummationem saeculi

Et ecce ego vobiscum sum omnibus diebus usque ad consummationem saeculi (lat.) ovat "Matteuksen evankeliumin" viimeiset sanat (Matt. 28:20) latinankielisessä Raamatun käännöksessä "Vulgatassa". Vuoden 1992 Raamatun käännöksessä ne on suomennettu: ”Ja katso, minä olen teidän kanssanne kaikki päivät maailman loppuun asti.”
Tähän lauseeseen perustuu roomalaiskatolisen kirkon oppi eukaristiasta. Tuomas Akvinolainen (1225–1274) ja hänen aikalaisensa tulkitsivat lauseen lupauksena Jeesuksen läsnäolosta ehtoollisessa. Sen mukaisesti Jeesuksen Kristuksen ruumis ja veri on ”todella, reaalisesti ja olemuksellisesti” läsnä. Tämä reaalipreesens selittyy transsubstantiaatiosta eli substanssin muuttumisesta.
Paavi Paavali VI lainasi lausetta avatessaan Vatikaanin II ekumeenisen kirkolliskokouksen istunnon 29.9.1963.
Sam Sparro

Sam Sparro (s. 8. marraskuuta 1982) on australialaissyntyinen laulaja-lauluntekijä ja tuottaja.
Sparron vanhemmat ja veli ovat muusikoita. Sparron isä Chris Falson on laulaja-lauluntekijä ja tuottaja ja isoisä Ron Falson oli jazztrumpetisti.
Esikoissingle ”Cottonmouth” julkaistiin vuonna 2007. Single ”Black and Gold” (2008) oli hitti useissa maissa. Esikoisalbumi "Sam Sparro" (2008) sijoittui Billboardin Dance/Electronic-listalla yhdeksänneksi joulukuussa 2008.
Hehkutupsut

Hehkutupsut eli tupsut ("Scadoxus") on narsissikasveihin kuuluva kasvisuku. Suvussa on yhdeksän lajia, joita esiintyy Afrikassa ja Arabian niemimaalla.
Hehkutupsut ovat monivuotisia ruohokasveja, joilla on juurakko tai juurakollinen sipuli. Kasvin tyvellä on nippu suikeita-soikeita lehtiä, jotka muodostavat valevartta. Niiden välistä nousee kukintovana, jonka päässä kasvaa runsaskukkainen sarjamainen kukinto, kukat ovat punaisia tai vaaleanpunaisia.
Etelä-Ruanda

Etelä-Ruanda (; ) on yksi Ruandan neljästä maakunnasta ja viidestä maan aluehallinnon ylimmän tason yksiköstä. Etelä-Ruandan pinta-ala on 5 963 neliökilometriä, toisen lähteen mukaan 5 701 neliökilometriä. Maakunnan väkiluku oli 2 589 975 vuonna 2012. Maakuntakeskuksena toimii Nyanzan piirissä sijaitseva Busasamana (eli Nyanza, 25 417 as. vuonna 2012).
Maakunta jakautuu kahdeksaan piiriin: Gisagara, Huye, Kamonyi, Muhanga, Nyamagabe, Nyanza, Nyaruguru ja Ruhango.
Ruskovasarahai

Ruskovasarahai ("Sphyrna tudes") on vasarahaiden heimoon kuuluva hailaji. 
Ruskovasarahai voi kasvaa 134 cm pitkäksi.
Ruskovasarahaita tavataan Atlantin länsi- ja lounaisosissa. Se viihtyy sameissa vesissä mutapohjaisilla alueilla lähellä rannikkoa. Erikokoiset yksilöt elävät eri syvyyksillä: pienet poikaset 5–10 metrin syvyydessä, aikuiset naaraat 9–18 metrissä ja aikuiset urokset 27–36 metrin syvyydessä.
Laji on luokiteltu äärimmäisen uhanalaiseksi. Ylikalastus Keski- ja Etelä-Amerikan rannikoilla on vaikuttanut lajin uhanalaisuuteen.
Kaarililjat

Kaarililjat ("Cyrtanthus") on narsissikasveihin kuuluva kasvisuku. Suvussa on 57 lajia sipulikasveja, joita esiintyy Afrikassa, Sudanista Etelä-Afrikkaan. Kaarililjoilla on yksi- tai monikukkainen kukinto sipulista kasvavan vanan päässä. Kukat ovat usein putkimaisia ja alaspäin kaarevia.
Neidikit

Neidikit eli nerinet ("Nerine") on narsissikasveihin kuuluva kasvisuku. Suvussa on 25 lajia sipulikasveja, joita esiintyy alkuperäisenä eteläisessä Afrikassa: Etelä-Afrikasta Namibiaan, Botswanaan ja Zimbabween. Sukuun kuuluvat esimerkiksi ruusuneidikki ("Nerine bowdenii") ja heloneidikki ("Nerine sarniensis").
Tupsukit

Tupsukit ("Haemanthus") on narsissikasveihin kuuluva kasvisuku. Suvussa on 22 lajia. Maanpäälliset osat kasvavat sipulillisesta juurakosta. Kukinto on tiheän tupsumainen ja kasvaa kukintovanan päässä. Tupsukkeja esiintyy alkuperäisenä eteläisessä Afrikassa: Etelä-Afrikasta Namibiaan ja Botswanaan. Ne kasvavat yleensä talvisateiden ilmastoalueella. Sukuun kuuluvat muun muassa valkotupsukki ("Haemanthus albiflos") ja punatupsukki ("Haemanthus coccineus").
Heinäliljat

Heinäliljat ("Zephyranthes") on narsissikasveihin kuuluva kasvisuku. Suvussa on 190 lajia, joita esiintyy alkuperäisenä Amerikassa, Yhdysvaltojen keskiosasta Etelä-Amerikan eteläosaan asti.
Etiopian kielet

Etiopia on Afrikan toiseksi väkirikkain maa ja väestö koostuu lukuisista eri etnisistä ryhmistä. Ethnologuen mukaan maassa tavataan 90 elävää kieltä. Vuonna 1990 maassa toteutettiin uusi aluejako, jonka pohjana olivat eri etniset ja kielelliset ryhmät. Suurimmat etniset ryhmät ovat oromot (35,3% koko väestöstä) ja amharat (26,2%)..
Amhara.
Etiopian perustuslain mukaan kaikki maassa tavattavat kielet ovat virallisia. Amhara on kuitenkin liittovaltion työkieli. Kieltä puhuu äidinkielenään noin 22 miljoonaa etiopialaista, jonka lisäksi noin 4 miljoonaa toisena kielenä puhujaa..
Amhara on Etiopian talous- ja kulttuurielämän tärkein kieli sekä eri etnisten ryhmien lingua franca, vaikka maantieteellisesti se sijoittuukin Etiopian keskiosien ylängölle..
Suurimmat kielet.
Suurin osa Etiopian kielistä kuuluu seemiläisiin, kuušilaisiin ja omoottisiin kieliin.
Maan kymmenen suurinta kieltä vuonna 2019 olivat:
Vuonna 2020 liittovaltion virallisiksi kieliksi amharan rinnalle nimettiin myös oromo, somali, afar ja tigrinja. Tavoitteena on vähentää jännitteitä eri etnisten ryhmien välillä..
Muut kielet.
Englantia ymmärretään yleisesti, sillä se on yliopistojen ja lukioiden opetuskieli, joka korvasi aiemmin käytetyn amharan. Syynä tähän oli se, että monilla Etiopian alueilla amhara ei ole virallinen kieli ja englanti on vieras kieli käytännössä koko väestölle..
Ge'ez on Etiopian ortodoksisen kirkon liturginen kieli. Historiallisesti kieli on ollut tärkeässä asemassa Aksumin kuningaskunnan virallisena kielenä. Se on sittemmin kehittynyt nykyisiksi amharan ja tigrinjan kieliksi..
Etiopiassa katsotaan olevan 22 kieltä, joilla on alle 10 000 puhujaa, minkä johdosta niiden katsotaan olevan katoamisvaarassa.
Pikarinarsissit

Pikarinarsissit ("Sternbergia") on narsissikasveihin kuuluva kasvisuku. Siihen kuuluu seitsemän lajia sipulikasveja, joita esiintyy Euroopassa, Pohjois-Afrikassa, Lähi-idässä ja Aasiassa. Pikarinarsissit muistuttavat kurjenmiekkakasveihin kuuluvia sahrameita eli krookuksia, vaikka ovatkin läheisintä sukua narsisseille ("Narcissus").
Punasarjat

Punasarjat eli kliiviat ("Clivia") on narsissikasveihin kuuluva kasvisuku. Siihen kuuluu kuusi lajia, jotka kasvavat alkuperäisenä Etelä-Afrikassa ja Swazimaassa. Punasarjat ovat sipulikasveja, jotka tunnistaa punakukkaisesta sarjamaisesta kukinnoistaan. Näin ne muistuttavat tavallaan saman heimon sinisarjoja, mutta yksittäisiä kukkia ei punasarjan kukinnossa ole niin paljon. Esimerkiksi isopunasarja eli kliivia ("Clivia miniata") ja pikkupunasarja eli nuokkupunasarja ("Clivia nobilis") ovat huonekasvina tunnettuja lajeja.
Ritarinkukat

Ritarinkukat ("Hippeastrum") on narsissikasveihin kuuluva kasvisuku. Suvun lajeja kutsutaan usein "amarylliksiksi", vaikka "Amaryllis" on eri suku samassa heimossa.
Ritarinkukkiin kuuluu 111 lajia sipulikasveja, joita kasvaa alkuperäisenä Etelä- ja Keski-Amerikassa.
Ritarinkukkalajeja.
Ritarinkukkiin kuuluu myös koristekasviryhmä jaloritarinkukka ("Hippeastrum" Hortorum-ryhmä eli "Hippeastrum" × "hortorum").
Lukinliljat

Lukinliljat ("Hymenocallis") on narsissikasveihin kuuluva kasvisuku. Suvussa on 64 lajia sipulikasveja, joita esiintyy alkuperäisenä Amerikassa: Pohjois-, Keski- ja Etelä-Amerikassa Yhdysvaltojen itäosasta Brasiliaan. Ainakin rantalukinliljaa esiintyy tulokaslajina vanhan maailman tropiikissa. Lukinliljojen kukissa on tyypillisesti kuusi kapeaa ulospäin kaartuvaa kehälehteä.
Merinarsissit

Merinarsissit ("Pancratium") on narsissikasveihin kuuluva kasvisuku. Suvussa on 24 lajia sipulikasveja, joita esiintyy alkuperäisenä Afrikassa, Etelä-Euroopassa ja Aasiassa. Merinarsissien kukat ovat valkoisia tai vihertäviä ja kasvavat yksittäin tai harvoissa sarjoissa.
Flanderin ympäriajo 2020

Flanderin ympäriajo 2020 oli järjestyksessään 104. maantiepyöräilyn miesten Flanderin ympäriajo. Kilpailu oli alun perin tarkoitus järjestää 5. huhtikuuta 2020, mutta koronaviruspandemian vuoksi se käytiin vasta 18. lokakuuta 2020. Kilpailu ajettiin 243,3 kilometrin reitillä Antwerpenista Oudenaardeen. Yleisöä ei päästetty lähtö- eikä maalialueelle, merkittävimpiin nousuihin eikä mukulakiviosuuksille. Muuallakin oli käytettävä maskeja ja noudatettava turvavälejä, ja suosituksena oli kilpailun seuraaminen kotoa käsin.
Mathieu van der Poel voitti kilpailun kukistettuaan loppukirissä niukasti irtiottokumppaninsa Wout van Aertin. Heidän lisäkseen kärkiryhmässä ajanut Julian Alaphilippe joutui keskeyttämään noin 35 kilometriä ennen maalia törmättyään järjestäjien moottoripyörään ja kaaduttuaan tien pintaan. Häneltä murtui kaksi luuta oikeasta kädestä.
Mathieu van der Poelin isä Adrie van der Poel voitti Flanderin ympäriajon 1986.
Tulokset.
Lähde: Pro Cycling Stats
Osallistuneet joukkueet.
Lähde: Pro Cyclings Stats
Naisten kilpailu.
Samana päivänä käytiin myös 17. naisten Flanderin ympäriajo. Oudenaarde toimi 135,6 kilometrin mittaisen kilpailun lähtö- ja maalipaikkana. Chantal van den Broek-Blaak voitti kilpailun karattuaan kärkiryhmästä Oude Kwaremontin nousussa 19 kilometriä ennen maalia. Hän kukisti 15 ajajan takaa-ajoryhmän hieman yli minuutilla. Amy Pieters sijoittui toiseksi, Lotte Kopecky kolmanneksi.
Tulokset.
Lähde: Pro Cycling Stats
Osallistuneet joukkueet.
Lähde: Pro Cyclings Stats
Ukaleq Slettemark

Ukaleq Astri Slettemark (s. 9. syyskuuta 2001 Nuuk, Grönlanti) on grönlantilainen ampumahiihtäjä. Hän on Grönlannin naisten ampumahiihtomaajoukkueen ainoa jäsen ja edustaa seuratasolla Geilo IL:ää ja Greenland Biathlonia.
Slettemarkin vanhemmat Uiloq ja Øystein Slettemark ovat molemmat ampumahiihtäjiä, ja hänen isänsä edusti Tanskaa talviolympialaisissa 2010. Slettemark aloitti ampumahiihdon harrastamisen kymmenvuotiaana Norjassa, mutta joutui lopettamaan vuotta myöhemmin, kun perhe muutti takaisin Grönlantiin. Hän aloitti ampumahiihdon uudelleen vuonna 2015 osallistuttuaan Grönlannissa järjestettyihin arktisen alueen mestaruuskilpailuihin, ja osallistui junioreiden maailmancupiin ensimmäisen kerran vuonna 2016.
Nuorten MM-kilpailuissa Otepäässä 2018 Slettemark sijoittui neljänneksi 7,5 kilometrin takaa-ajossa. Seuraavan vuoden kilpailuissa Osrbliessä hän voitti mestaruuden 10 kilometrin normaalimatkalla ja sijoittui lisäksi pikakilpailussa kuudenneksi ja takaa-ajossa neljänneksi. Hänen mestaruutensa toi Grönlannille sen historian ensimmäisen arvokisamitalin ampumahiihdosta.
Ampumahiihdon maailmancupissa Slettemark debytoi kaudella 2020–2021 osallistuttuaan Hochfilzenin kummankin kilpailuviikon pikakilpailuihin, joissa hän sijoittui sijoille 96 ja 83. Hänestä tuli ensimmäinen Grönlantia maailmancup-tasolla edustanut ampumahiihtäjä seitsemään vuoteen.
Slettemark asuu Norjassa, jonne hän muutti vuonna 2017 voidakseen harjoitella paremmin, sillä Grönlannissa ei ole lainkaan ampumaratoja. Hän harjoittelee Norjan alle 23-vuotiaiden maajoukkueen kanssa, ja hän myös kiertää IBU-cupia ja nuorten maailmancupia Norjan maajoukkueen mukana.
Tyyskylän kartano

Tyyskylän kartano (ruots. "Tjusterby gård") on kartano Siuntiossa, Uudellamaalla. Kartano sijaitsee Siuntion kirkonkylässä vanhan linnavuoren Skällbergetin juurella. Kartanon vanha 1800-luvulta peräisin ollut empiretyylinen päärakennus tuhoutui tulipalossa 8. toukokuuta vuonna 2011. Uusi päärakennus valmistui samana vuonna. Kartano on yksityisomistuksessa.
Historia.
Vanha päärakennus.
Tyyskylän kartanon alkuperäinen päärakennus tuhoutui tulipalossa vuonna 1903. Palon jälkeen päärakennukseksi nousi Helsingin kasarmitorilta vuonna 1896 siirretty, luultavasti C. L. Engelin suunnittelema rakennus. Tämä valtakunnallisestikin merkittäväksi laskettu kulttuurikohde tuhoutui tulipalossa 8. toukokuuta 2011. Tulipalo sai alkunsa, kun maalia poistettiin kartanon sisällä kuumailmapuhaltimella meneillään olevan remontin yhteydessä. 
Vanha Tyyskylän kartanon päärakennus edusti empire-tyyliä. Rakennus oli hirsirunkoinen, keltaiseksi maalattu ja kaksikerroksinen. Rakennuksessa oli yhteensä 450 neliöä. 
Tyyskylän kartano oli yksityisomistuksessa aina 1960-luvulle asti, jolloin sitä alettiin käyttää kurssikeskuksena näkörajoitteisille. 1980-luvulla kartano toimi keskuksena huumeiden väärinkäyttäjien avustamiseen. Tämän jälkeen kartano oli tyhjillään, kunnes sen osti yksityinen taho, joka aloitti kartanon mittavan remontoinnin asuinkäyttöön.
Suomen sisällissodan jälkeen vuonna 1918 kartanon maista erotettiin useita pienempiä kiinteistöjä, joista suurin on läheinen vuonna 1920 erotettu Västerbyn kartano.
Tyyskylän kartanon vanha päärakennus oli yksi Siuntion kunnan tärkeimpiä nähtävyyksiä.
Uusi päärakennus.
Uusi päärakennus rakennettiin vanhan vuonna 2011 tuhoutuneen päärakennuksen paikalle samana vuonna kivielementeistä. Vanhasta päärakennuksesta pystyttiin säilyttämään vain vanha kivikellari. Rakennuksen rakennuttajana toimi JokaRak Oy. Uusi kartanon päärakennus muistuttaa läheisesti vanhaa päärakennusta.
5 Seconds of Summerin diskografia

Tämä on australialaisen pop rock -yhtye 5 Seconds of Summerin diskografia.
Erika Jänkä

Erika Jänkä (s. 23. marraskuuta 1995 Perho) on suomalainen ampumahiihtäjä. Hänen seuransa on Ahveniston Ampumahiihtäjät. Jängän paras sijoitus maailmancupissa on 45:s pikakilpailussa kaudella 2022–2023 Oslossa. MM-kilpailuissa hän on sijoittunut parhaimmillaan 54:nneksi normaalimatkalla Oberhofissa 2023 ja olympialaisissa 73:nneksi pikamatkalla Pekingissä 2022. Hän on kuulunut Suomen ampumahiihtomaajoukkueeseen kaudesta 2020–2021 lähtien. Jänkä on ammatiltaan rajavartija.
Jänkä työskentelee rajavartijana. Hän oli vuoteen 2023 saakka avoliitossa maajoukkuehiihtäjä Markus Vuorelan kanssa.
Runsasproteiininen ruokavalio

Runsasproteiininen ruokavalio on ruokavalio, jossa vähintään kaksikymmentä prosenttia päivittäisestä energiasta tulee valkuaisaineista. 
Runsasproteiinisella, kohtuurasvaisella ja vähähiilihydraattisella ruokavaliolla on edullinen vaikutus esimerkiksi diabeetikkojen painonhallintaan, painoon ja veren rasva-arvoihin. Jos valkuaisen määrä on liian suuri, aiheutuu kuitenkin haittoja ja pahimmassa tapauksessa jopa kuolemanriskin kasvua.
Kehonrakentajien ruokavalio sisältää runsaasti proteiineja, etenkin palautusjuomat.
Antto Varilo

Antto Varilo (s. 1966 Helsinki) on suomalainen kitaristi, säveltäjä ja tuottaja.
Ura.
Antto Varilo aloitti uransa 1982 Frame-yhtyeessä. Vuonna 1984 Varilo liittyi Hasse Wallin Afro Line -yhtyeeseen, jossa vaikutti vuoteen 1987 saakka. Varilo liittyi Värttinä-yhtyeeseen yhtyeen silloisen basistin Pekka Lehden suosittelemana 1993. Hän vaikutti yhtyeessä kitaristina, säveltäjänä, nuotittajana ja sovittajana vuoteen 2008 saakka. Lisäksi Varilo soitti Värttinässä kanteletta, fado-kitaraa, cumbus tanburia, urkuja, dobroa, sazia, guitalelea ja lauloi. Nykyisin Varilo toimii kitaransoiton ja musiikin opettajana.
Carl Anton Broberger

Carl Filip Anton Broberger, vuoteen 1806 Broberg (1. syyskuuta 1766 Ruotsin Pommeri – 27. marraskuuta 1813 Lapinjärvi) oli suomalainen sotilas ja valtiopäivämies.
Brobergerin vanhemmat olivat Johan Fredrik Broberg ja Elisabet Augusta von Dechou. Hän astui sotapalvelukseen vapaaehtoisena 1769 ja palveli vuodesta 1779 Karjalan kevyessä rakuunarykmentissä, yleten siellä luutnantiksi 1787. Kapteeniksi hän tuli 1789, palveli Uudenmaan rakuunarykmentissä ja yleni siellä majuriksi 1794. Everstiluutnantti Brobergerista tuli 1802. Hän erosi rykmentistään 1804, mutta jäi everstiluutnattina armeijan kirjoille. Vuonna 1806 aateloitu Broberger erosi lopullisesti sotapalveluksesta everstinä 1810. Hän oli edustaja aatelissäädyssä Porvoon valtiopäivillä 1809.